
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
[bookmark: _Hlk100304769][bookmark: _Hlk161233689]„DĖL KRETINGOS RAJONO SAVIVALDYBĖS TRUMPALAIKIO MATERIALIOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE KRETINGOS LOPŠELIUI-DARŽELIUI „ŽILVITIS“

2026 m. spalio 20 d.
Kretinga

1. Parengto sprendimo projekto tikslas ir uždaviniai. 
Perduoti Kretingos lopšeliui-darželiui „Žilvitis“ patikėjimo teise valdyti, naudoti ir disponuoti juo šiuo metu patikėjimo teise valdomą Kretingos r. Vydmantų gimnazijos, Kretingos rajono savivaldybei nuosavybės teise priklausantį trumpalaikį materialųjį turtą – trijų aukštų lovas su stogeliu (4 vnt.). 
2. Siūlomos teisinio reguliavimo nuostatos, šiuo metu esantis teisinis reguliavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kretingos lopšelis-darželis „Žilvitis“ 2026 m. spalio 19 d. pateikė raštą Nr. (1.9 E) D2-154, kuriuo prašo perduoti patikėjimo teise valdyti, naudoti ir disponuoti juo Kretingos rajono savivaldybei nuosavybės teise priklausantį, šiuo metu Kretingos r. Vydmantų gimnazijos patikėjimo teise valdomą trumpalaikį materialųjį turtą – trijų aukštų lovas su stogeliu (4 vnt.). Perduotas minėtas trumpalaikis materialus turtas bus naudojamas savarankiškajai savivaldybės funkcijai (ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas) ir įstaigos nuostatuose numatytoms veikloms vykdyti. 
Kretingos r. Vydmantų gimnazija 2026 m. spalio 20 d. pateikė raštą Nr. V3-120, kuriuo sutinka perduoti Kretingos lopšeliui-darželiui „Žilvitis“ trumpalaikį materialųjį turtą, nes šio turto Kretingos r. Vydmantų gimnazijos ikimokyklinio ugdymo skyrius „Pasagėlė“ nenaudoja ir neturi tinkamos vietos jo saugojimui.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 12 straipsnio 1 dalyje nurodyta, kad savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Vadovaujantis Įstatymo 12 straipsnio 2 dalies 1 punkto nuostatomis, savivaldybių turtas gali būti perduodamas patikėjimo teise savivaldybės biudžetinėms įstaigoms.
3. Kokių rezultatų laukiama. 
Bus sudaryta galimybė racionaliai panaudoti Kretingos rajono savivaldybei nuosavybės teise priklausantį turtą ir užtikrintas savivaldybės savarankiškosios funkcijos įgyvendinimas.
4. Lėšų poreikis ir šaltiniai.
Savivaldybės biudžeto lėšų nereikės.
5. Kiti sprendimui priimti reikalingi pagrindimai, skaičiavimai ar paaiškinimai.
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės aktų projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė.
Vietinio ūkio ir turto valdymo skyriaus vyr. specialistė S. Baublienė.
